section_heading: Poslije rata
paragraph_text: U travnju 1921. promaknut je u general bojnika, dok je dvije godine kasnije u veljači 1923. imenovan zapovjednikom 2. divizije sa sjedištem u Stettinu. Dva mjeseca kasnije, u travnju 1923., unaprijeđen je u čin general poručnika. U veljači 1927. postaje zapovjednikom Armijske grupe 1 sa sjedištem u Berlinu, dok je u studenom te iste godine promaknut u čin generala pješaštva. Dvije godine kasnije, 31. ožujka 1929., odlazi u mirovinu.